SYNEX กำไร Q2/58 โตเกิน 3 เท่าตัว! หลังรายได้การขาย-บริการพุ่ง
SYNEX กำไร Q2/58 โตเกิน 3 เท่าตัว! มาที่ 86.35 ลบ. จาก 21.14 ลบ. เมื่อปีก่อน หลังรายได้การขาย-บริการพุ่ง ขณะที่ช่วง 6 เดือนแรกมีกำไร 166.15 ลบ. โต 179% จาก 59.65 ลบ. เมื่อปีก่อน ใจดีแจกปันผล 0.08 บ./หุ้น XD 20 ส.ค.58 กำหนดจ่ายปันผล 9 ก.ย.นี้
10 ส.ค. 2558

บริษัท ซินเน็ค (ประเทศไทย) จำกัด (มหาชน) หรือ SYNEX รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 86.35ล้านบาท หรือมีกำไรสุทธิ 0.11บาทต่อหุ้น เพิ่มขึ้น 308% จากช่วงเดียวกันของปีก่อนที่มีกำไรสุทธิ 21.14 ล้านบาท หรือมีกำไรสุทธิ 0.03 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 166.15 ล้านบาท หรือ 0.21 บาทต่อหุ้น เพิ่มขึ้น 179% จากช่วงเดียวกันของปีก่อนที่มีกำไรสุทธิ 59.65 ล้านบาท หรือ 0.08 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากการขายและบริการ ปรับตัวเพิ่มขึ้นจากปีก่อน
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 30 มิ.ย. 2558 เป็นเงินสดจำนวน 0.08 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 20 ส.ค. 2558 และกำหนดจ่ายเงินปันผลในวันที่ 9 ก.ย. 2558